**Likumprojekta**

**„Grozījumi likumā „Par uzņēmumu ienākuma nodokli””**

**anotācija**

|  |  |
| --- | --- |
| **I. Kādēļ normatīvais akts ir vajadzīgs** | |
| 1. Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Ministru kabineta 2009.gada 29.septembra sēdes protokola Nr.63 45.§ „Par veicamajiem pasākumiem nodokļu politikas pārskatīšanai ekonomikas stimulēšanai” 3.uzdevums paredz pārskatīt uzņēmumu ienākuma nodokļa avansa maksājumu kārtību.  Ministru kabineta 2009.gada 3.oktobra sēdes protokola Nr.66 6.§ „Par 2010.gada valsts budžeta izdevumu samazināšanas virzieniem TA – 3392-IP” 2.4.uzdevums paredz samazināt reprezentācijas izdevumu normu, ko drīkst atskaitīt no apliekamā ienākuma, no 60% uz 40%, kā arī mainīt nodokļa piemērošanas kārtību ar saimniecisko darbību nesaistītiem izdevumiem, piemērojot tiem līdzvērtīgu nodokļa slogu kā iedzīvotāju ienākuma nodokļa ienākumiem.  Deklarācijā par Valda Dombrovska vadītā Ministru kabineta iecerēto darbību dotais 7.2.6.uzdevums paredz samazināt administratīvo slogu un vienkāršot mazo un vidējo uzņēmumu darbības regulējumu. |
| 2. Pašreizējās situācijas raksturojums | Ar saimniecisko darbību nesaistītie izdevumi  Likuma „Par uzņēmumu ienākuma nodokli” (turpmāk – likums) normas paredz palielināt ar uzņēmumu ienākuma nodokli apliekamo ienākumu par izdevumiem, kas nav saistīti ar saimniecisko darbību. Komercsabiedrību un uzņēmumu īpašniekiem, valdes locekļiem un darbiniekiem bieži tiek piešķirti labumi, kurus grūti sasaistīt ar kādu noteiktu personu, bet kurus var uzskatīt par netiešu atlīdzību personai. Ņemot vērā, ka atlīdzība par veikto darbu ir apliekama ar iedzīvotāju ienākuma nodokli ar 23% likmi, tad, palielinot ar uzņēmumu ienākuma nodokli apliekamo ienākumu par šādiem izdevumiem un apliekot to ar uzņēmumu ienākuma nodokli ar 15% likmi, veidojas nevienlīdzība pēc būtības vienādu ienākumu no dažādiem avotiem aplikšanā ar ienākumu nodokļiem. Tā kā grozījumi likumā „Par iedzīvotāju ienākuma nodokli” paredzēs ar iedzīvotāju ienākuma nodokli aplikt dividendes, tad šāda pati situācija var veidoties gadījumos, kad persona iespējamās dividendes saņems citu, netiešu, labumu veidā. Lai novērstu šādu situāciju, attiecībā uz izdevumiem, kas nav saistīti ar saimniecisko darbību, jāpiemēro uzņēmumu ienākuma nodokļa likmi, kas būtu līdzvērtīga iedzīvotāju ienākuma nodokļa likmei.  Reprezentācijas izdevumi  Likuma normas paredz palielināt ar uzņēmumu ienākuma nodokli apliekamo ienākumu 40% apmērā no reprezentācijas izdevumiem. Reprezentācijas izdevumi ir viena no iespējām uzņēmumu īpašniekiem gūt netiešu labumu no tā, maksājot minimālu nodokli. Tā kā ir paredzēts aplikt dividendes ar iedzīvotāju ienākuma nodokli, tad palielinās iespēja, ka šis ienākuma gūšanas avots tiks plašāk izmantots. Tomēr reprezentācijas izdevumus nevar izslēgt pilnā apjomā no uzņēmējdarbības attaisnoto izdevumu loka. Tāpēc šajā gadījumā ir izvēlēts variants, ka tiek palielināta reprezentācijas izdevumu procentuālā daļa, ko apliek ar uzņēmumu ienākuma nodokli.  Darbība īpaši atbalstāmajā teritorijā  Lai varētu pretendēt uz uzņēmumu ienākuma nodokļa atvieglojumu nodokļu maksātājiem, kas darbojas saskaņā ar Reģionālās attīstības likumu noteiktā īpaši atbalstāmajā teritorijā, ir jāsagatavo attīstības projekts, par kura atbilstību attiecīgās teritorijas attīstības programmai tiek pieņemts lēmums Ministru kabineta 2004.gada 3.februāra noteikumos Nr.65 „Lēmuma pieņemšanas kārtība par ienākuma nodokļa maksātāja saimnieciskās darbības attīstības projekta atbilstību īpaši atbalstāmās teritorijas attīstības programmai” noteiktajā kārtībā. Šī kārtība rada lielu un nevajadzīgu administratīvo slodzi.  Likuma normas paredz pamatlīdzekļiem, kas tiek izmantoti saimnieciskajā darbībā saskaņā ar Reģionālās attīstības likumu noteiktajā īpaši atbalstāmajā teritorijā, nolietojuma aprēķina vajadzībām piemērot pamatlīdzekļu vērtības paaugstinošus koeficientus. Šīs normas attiecas arī uz transporta līdzekļiem. Ņemot vērā, ka transporta līdzekļi var tikt izmantoti ne tikai noteiktajā teritorijā, bet arī ārpus tās, nav pamata tiem piemērot paaugstinātu koeficientu.  Spēkā esošais regulējums par pamatlīdzekļu, kas tiek izmantoti īpaši atbalstāmajās teritorijās, vērtības paaugstināšanu nolietojuma aprēķinu vajadzībām dažkārt tiek interpretēts dažādos veidos. Nepieciešams tiešs regulējums likumā, ka pamatlīdzekļu, kuri tiek izmantoti Reģionālās attīstības likumu noteiktā īpaši atbalstāmā teritorijā, vērtību nolietojuma aprēķināšanas vajadzībām nesamazina gadījumos, kad īpaši atbalstāmā teritorija ir zaudējusi savu īpašo statusu.  Avansa maksājumi  Ja jaunizveidoto uzņēmumu pirmais taksācijas gads ilgst vairāk par 12 mēnešiem, likuma normas paredz avansa maksājumus šādiem uzņēmumiem veikt par 13. mēnesi un turpmākajiem mēnešiem līdz gada pārskata iesniegšanai 0,50 procentu apmērā no neto apgrozījuma un pārējiem ieņēmumiem iepriekšējā kalendārajā mēnesī. Šāda veida aprēķina kārtība liek uzņēmējiem maksāt nodokļa avansa maksājumus arī gadījumos, kad uzsākot uzņēmējdarbību uzņēmējsabiedrībai ir zaudējumi. Uzņēmējiem nav jākreditē valsti, tāpēc šī kārtība ir jāmaina.  Likuma normas paredz iespēju nodokļa maksātājiem iesniegt Valsts ieņēmumu dienestā iesniegumu turpmāko avansa maksājumu apmēru samazināšanai, ja būtiski samazinājies to neto apgrozījums un, ja nodokļa maksātājam ir būtiski mainījies darbības veids, vai ieņēmumu un izdevumu struktūra, bet neparedz to darīt gadījumos, ja nodokļa maksātājam samazinās peļņa. Ja nodokļa maksātāja darbības rādītāji ir pasliktinājušies, nepieciešams tam dot iespēju arī šādos gadījumos pārrēķināt avansa maksājumu lielumu. |
| 3.  Normatīvā akta projekta būtība | Ar saimniecisko darbību nesaistītie izdevumi  Ņemot vērā, ka atlīdzība par veikto darbu ir apliekama ar lielāku nodokļa likmi nekā paredzēts uzņēmumu ienākuma nodokļa likumā, savukārt no dividendēm turpmāk paredzēts ieturēt iedzīvotāju ienākuma nodokli, likumprojektā paredzēts piemērot koeficientu 1,5 izdevumiem, kas nav saistīti ar saimniecisko darbību un zaudējumiem, kurus radījusi sociālās infrastruktūras objektu uzturēšana.  Reprezentācijas izdevumi  Lai palielinātu reprezentācijas izdevumu procentuālo daļu, ko apliek ar uzņēmumu ienākuma nodokli, likumprojektā paredzēts, ka, koriģējot apliekamo ienākumu, 40% vietā to palielina par 60 % no reprezentācijas izdevumiem izmantotās summas.  Darbība īpaši atbalstāmajā teritorijā  Likumprojektā paredzēts noteikt, ka nodokļa maksātājs, kas darbojas saskaņā ar Reģionālās attīstības likumu noteiktā īpaši atbalstāmajā teritorijā, likumā paredzētos pamatlīdzekļu nolietojuma vajadzībām piemērojamos paaugstinošos koeficientus un zaudējumu segšanas kārtību var piemērot neiesniedzot attīstības projektu. Attiecīgi Nacionālajai reģionālās attīstības padomei nav nepieciešams pieņemt lēmumu par attīstības projekta atbilstību attiecīgās teritorijas attīstības programmai Ministru kabineta 2004.gada 2.marta noteikumos Nr.65 „Lēmuma pieņemšanas kārtība par ienākuma nodokļa maksātāja saimnieciskās darbības attīstības projekta atbilstību īpaši atbalstāmās teritorijas attīstības programmai” noteiktajā kārtībā. Likumprojekta normas izslēdz iespēju piemērot paaugstinošus koeficientus nolietojuma aprēķinos nodokļa vajadzībām autotransportam, kuru izmanto nodokļa maksātājs, kas darbojas saskaņā ar Reģionālās attīstības likumu noteiktā īpaši atbalstāmajā teritorijā.  Likumprojekta normas nosaka, ka nodokļa maksātājam nav jāveic pamatlīdzekļa uzskaites vērtības pārrēķins to pazeminot, ja īpaši atbalstāmajai teritorijai, kas noteikta saskaņā ar Reģionālās attīstības likumu, ir beidzies īpaši atbalstāmās teritorijas statuss un, ja pamatlīdzekļus turpina izmantot saimnieciskajā darbībā šajā teritorijā.  Avansa maksājumi  Jaunizveidotie nodokļa maksātāji pirmajā taksācijas periodā un periodā līdz gada pārskata iesniegšanai avansa maksājumus varēs veikt brīvprātīgi.  Nodokļa maksātājam būs iespēja veikt savu avansa maksājumu korekcijas ne tikai gadījumos, ja būtiski samazinājies neto apgrozījumus un, ja nodokļa maksātājam ir būtiski mainījies darbības veids, vai ieņēmumu un izdevumu struktūra, bet arī tad, ja samazinājusies peļņa. Likumprojekta norma paredz arī soda sankciju piemērošanu, ja nodokļa maksātāja Valsts ieņēmumu dienestā iesniegtais uzņēmumu ienākuma nodokļa taksācijas gada kopējais avansa maksājumu apmērs ir mazāks par 20% no taksācijas periodā uzņēmumu ienākuma nodokļa deklarācijā aprēķinātās nodokļa summas. |
| 4. Cita informācija | Nav attiecināms. |

|  |  |
| --- | --- |
| **II. Kāda var būt normatīvā akta ietekme uz sabiedrības un tautsaimniecības attīstību** | |
| 1. Vispārēja ietekme uz sabiedrības un tautsaimniecības pārmaiņām | Nav attiecināms. |
| 2. Ekonomiskā ietekme:  2.1. makroekonomiskā vide;  2.2. preču un pakalpojumu ražošanas apjoms un kvalitāte;  2.3. cenas;  2.4. eksporta un importa apjoms;  2.5. konkurences apstākļi;  2.6. jauninājumi un pētījumi;  2.7. augstāka resursu izmantošanas efektivitāte | Ņemot vērā, ka grozījumi attiecībā uz saimnieciskās darbības izdevumu koriģēšanu un reprezentatīvo izdevumu palielināšanu ir vērsti uz nodokļa plānošanas ierobežošanu, tad nebūs vērojama ietekme uz sabiedrības un tautsaimniecības pārmaiņām. |
| 3. Ietekme uz uzņēmējdarbības vidi, administratīvajām procedūrām un administratīvo slogu komersantiem, pašnodarbinātajām personām, zemnieku un zvejnieku saimniecībām | Grozījumi likumā „Par uzņēmumu ienākuma nodokli” samazinās administratīvo slogu nodokļa maksātajiem, jo nodokļa maksātājam nebūs jāiesniedzot attīstības projektu Nacionālajai reģionālās attīstības padomei attiecīgi tai nav nepieciešams pieņemt lēmumu par attīstības projekta atbilstību attiecīgās teritorijas attīstības programmai |
| 4. Ietekme uz administratīvajām procedūrām un administratīvo slogu fiziskām personām | Nav attiecināms. |
| 5. Sociālā ietekme:  5.1. sociālās situācijas izmaiņas;  5.2. nodarbinātība | Nav attiecināms. |
| 6. Ietekme uz vidi:  6.1. dabas resursu lietošana;  6.2. ietekme uz piesārņojošo vielu emisiju vidē;  6.3. darbības radītie atkritumi;  6.4. ķīmisko vielu produktu ražošana;  6.5. ietekme uz īpaši aizsargājamām sugām vai biotopiem;  6.6. ietekme uz īpaši aizsargājamām teritorijām;  6.7. cita veida piesārņojuma emisija vidē | Nav attiecināms. |
| 7. Cita ietekme | Nav. |

|  |  |  |  |  |
| --- | --- | --- | --- | --- |
| **III. Kāda var būt normatīvā akta ietekme uz valsts budžetu un pašvaldību budžetiem** | | | | |
|  | (tūkst. latu) | | | |
| Rādītāji | 2009. | Turpmākie trīs periodi | | |
| 2010. | 2011. | 2012. |
| 1 | 2 | 3 | 4 | 5 |
| 1. Izmaiņas budžeta ieņēmumos:  1.1. valsts pamatbudžets, tajā skaitā iestāžu ieņēmumi no maksas pakalpojumiem un citi pašu ieņēmumi;  1.2. speciālais budžets;  1.3. pašvaldību budžets | Nav attiecināms. | Nav attiecināms. | + 6 800 | + 6 800 |
| 2. Izmaiņas budžeta izdevumos:  2.1. valsts pamatbudžets,  tajā skaitā iestāžu ieņēmumi no maksas pakalpojumiem un citi pašu ieņēmumi;  2.2. speciālais budžets;  2.3. pašvaldību budžets | Nav attiecināms. | Nav attiecināms. | Nav attiecināms. | Nav attiecināms. |
| 3. Finansiālā ietekme:  3.1. valsts pamatbudžets,  tajā skaitā iestāžu ieņēmumi no maksas pakalpojumiem un citi pašu ieņēmumi;  3.2. speciālais budžets;  3.3. pašvaldību budžets | Nav attiecināms. | Nav attiecināms. | + 6 800 | + 6 800 |
| 4. Prognozējamie kompensējošie pasākumi papildu izdevumu finansēšanai | Nav attiecināms. | Nav attiecināms. | Nav attiecināms. | Nav attiecināms. |
| 5. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2008.taksācijas gadā uzņēmumu ienākuma nodokļa maksātājiem bija 156,6 milj. latu izdevumi, kas nav saistīti ar saimniecisko darbību. Pieņemot, ka finansiālās krīzes apstākļos ar saimniecisko darbību saistītie ieņēmumi un izdevumi būtiski samazināsies, t.sk. arī ar saimniecisko darbību nesaistītie izdevumi. Pieņēmums, ka ar saimniecisko darbību nesaistītie izdevumi samazināsies par 40 procentiem. Savukārt, ņemot vērā, ka šiem izdevumiem piemēros palielinātu koeficientu, varētu uzlaboties izdevumu pareizāka atspoguļošana finanšu uzskaitē. Rezultātā, samazinoties ar saimniecisko darbību nesaistītie izdevumi, palielināsies reprezentācijas izdevumi aptuveni par 10%. Tādējādi, piemērojot izdevumiem, kas nav saistīti ar saimniecisko darbību apliekamā ienākuma palielināšanai koeficientu 1,5, budžeta ieņēmumi palielināsies par 5,8 milj.latu gadā. Ietekme uz budžetu būs sākot ar 2011.taksācijas gadu.  2008.taksācijas gadā uzņēmumu ienākuma nodokļa maksātājiem uzņēmumu ienākuma nodokļa aprēķināšanas vajadzībām reprezentācijas izdevumi bija 37,5 milj.latu. Ar nodokli apliekamais ienākums tika palielināts par 40% no šīs summas (15 milj. latu). Aprēķinos tas tiek samazināts, pieņemot, ka finansiālās krīzes ietekmē šo izdevumu apjoms varētu samazināties par 40%. Savukārt, ņemot vērā, ka šiem izdevumiem piemēros samazinātu izdevumu normu (no 60% uz 40%), varētu uzlaboties izdevumu pareizāka atspoguļošana finanšu uzskaitē un daļa (10%) ar saimniecisko darbību nesaistītie izdevumi palielinās reprezentācijas izdevumus aptuveni par 15 milj. latu. Palielinot reprezentāciju izdevumu apjomu, par kuru palielina ar uzņēmumu ienākuma nodokli apliekamo ienākumu no 40% uz 60% budžeta ieņēmumi palielināsies par 1 milj. latu gadā. Ietekme uz budžetu būs sākot ar 2011.taksācijas gadu.  Kopā uzņēmumu ienākuma nodokļa pasākumi radīs kopējo ietekmi 6.8 milj. latu gadā. | | | |
| 6. Cita informācija | Ņemot vērā, ka jau šobrīd nodokļa maksātājiem ir iespēja iesniedzot Valsts ieņēmumu dienestā iesniegumu par tā apgrozījuma, vai ieņēmumu un izdevumu struktūras maiņu noteikt citu avansa maksājumu apmēru un projektā ir paredzēta sankcija par nepareizu avansa maksājumu noteikšanu paredzams, ka izvairīšanās no nodokļa maksāšanas nenotiks un izmaiņu ietekme uz budžetu nebūs būtiska. | | | |

|  |  |
| --- | --- |
| **IV. Kāda var būt normatīvā akta ietekme uz spēkā esošo tiesību normu sistēmu** | |
| 1. Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) – norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt | Vienlaikus ar šā likuma grozījumu spēkā stāšanos spēku zaudē Ministru kabineta 2004.gada 2.marta noteikumos Nr.65 „Lēmuma pieņemšanas kārtība par ienākuma nodokļa maksātāja saimnieciskās darbības attīstības projekta atbilstību īpaši atbalstāmās teritorijas attīstības programmai”. |
| 2. Cita informācija | Nav |

Anotācijas V sadaļa – projekts šo jomu neskar.

|  |  |
| --- | --- |
| **VI. Kādas konsultācijas notikušas, sagatavojot normatīvā akta projektu** | |
| 1. Ar kurām pilsoniskās sabiedrības un sociālo partneru organizācijām un citām iesaistītajām institūcijām konsultācijas ir notikušas | Priekšlikumus likuma „Par uzņēmumu ienākuma nodokli” grozījumiem par īpaši atbalstāmajās teritorijās piemērojamā nodokļa režīms izmaiņām ir izskatīts Nacionālajā reģionālās attīstības padomē un Reģionālās attīstības trīspusējas sadarbības apakšpadomē. |
| 2. Kāda ir šo pilsoniskās sabiedrības un sociālo partneru organizāciju un citu iesaistīto institūciju pozīcija (atbalsta, iestrādāti to iesniegtie priekšlikumi, mainīts formulējums to interesēs, neatbalsta) | Nacionālajā reģionālās attīstības padome un Reģionālās attīstības trīspusējas sadarbības apakšpadome neiebilst pret likuma grozījumiem. |
| 3. Kāds konsultāciju veids un sabiedrības informēšanas pasākumi ir izmantoti | Sabiedrības informēšanas pasākumi nav veikti. |
| 4. Konsultācijas ar ekspertiem | Nav attiecināms. |
| 5. Cita informācija | Nav attiecināms. |

|  |  |
| --- | --- |
| **VII. Kā tiks nodrošināta normatīvā akta izpilde** | |
| 1. Kā tiks nodrošināta normatīvā akta izpilde no valsts un pašvaldību puses – vai tiek radītas jaunas valsts institūcijas vai paplašinātas esošo institūciju funkcijas | Lai īstenotu paredzētos grozījumus likumā „Par uzņēmumu ienākuma nodokli”, nav nepieciešams radīt jaunas valsts institūcijas. Esošo valsts institūciju funkcijas netiks paplašinātas. |
| 2. Kā sabiedrība tiks informēta par normatīvā akta ieviešanu | Likumprojekts pēc pieņemšanas Saeimā tiks publicēts laikrakstā „Latvijas Vēstnesis”, kā arī izdevumā „Latvijas Republikas Saeimas un Ministru kabineta Ziņotājs” un Normatīvo aktu informācijas sistēmā (NAIS). |
| 3. Kā indivīds var aizstāvēt savas tiesības, ja normatīvais akts viņu ierobežo | Ja, piemērojot likumprojektu, radīsies indivīda tiesību ierobežojums, tas varēs aizstāvēt savas tiesības administratīvo procesu regulējošajos normatīvajos aktos noteiktajā kārtībā. |
| 4. Cita informācija | Nav attiecināms. |

Finanšu ministrs E.Repše

Vīza:

Valsts sekretārs M.Bičevskis

21.10.2009 16:02

S.Mačivka

67095493, [sandra.macivka@fm.gov.lv](mailto:sandra.macivka@fm.gov.lv)